

**App Start Contest** je vodeće studentsko natjecanje u Republici Hrvatskoj u izradi mobilnih i web aplikacija. Svake godine ASC okuplja široku zajednicu studenata različitih interesa, od kojih su najzastupljeniji studenti programskog inženjerstva, grafičkog dizajna i ekonomije koji se u najčešće multidisciplinarnom timu brinu za tehnički, poslovni i vizualni aspekt svog rješenja.

Studenti imaju mogućnost prijaviti se u timovima od najmanje dva do najviše pet natjecatelja. Članovi tima ne moraju biti studenti istih fakulteta, štoviše potiče se raznolikost timova!

Također, natjecanje obiluje brojim edukativnim i zabavnim sadržajima što je idealna prilika za povezivanje studenata i partnerskih poduzeća. Brojni natjecatelji su upravo sudjelovanjem na App Start Contestu pronašli svoje prvo zaposlenje ili praksu, investitora za svoj startup ili upoznali druge iznimno nadarene studente s kojima danas imaju uspješne tvrtke na svim kontinentima.

Svi natjecatelji imaju i mogućnost upisati vještinu **"Natjecanje u izradi aplikacija za pokretne uređaje"** koja nudi studentima priliku za stjecanje znanja iz područja IT-a, dizajna i ekonomije potrebnih za izradu različitih tehničkih rješenja za mobilne i web platforme. Uspješno predanim završnim rješenjem mogu ostvariti 4 ECTS. Vještinu mogu upisati svi natjecatelji, ne nužno samo studenti FER-a. Više informacija o vještini možete pronaći na [web stranicama fakulteta.](http://www.fer.unizg.hr/predmet/nuiazpu)

Prijave su otvorene od 16.1. do 3.2.2017. na [linku](https://www.estudent.hr/category/natjecanja/app-start-contest/#prijave_tab).

**Zašto se prijaviti?**

Prijavom na App Start Contest imaš priliku:

* naučiti nešto zaista korisno što će ti pomoći u daljnjem radu i studiju (npr. o procesu izrade aplikacija, o tome kako monetizirati projekt i još mnogo toga )
* naučiti raditi u multidisciplinarnom timu
* upoznati partnere natjecanja (poznata IT poduzeća)
* steći iskustvo koje će činiti razliku na razgovoru za posao
* osvojiti bogate novčane nagrade

**1. mjesto: 20.000**

**2. mjesto: 13.000**

**3. mjesto: 7.000**

**Najbolji dizajn: 3.000**

**Najbolja prezentacija: 1.000**

Za više informacija o natjecanju posjetite našu [web stranicu](https://www.estudent.hr/category/natjecanja/app-start-contest/#_tab) i [facebook page](https://www.facebook.com/AppStartContest/?ref=ts&fref=ts).

Stoga pretvorite svoje dobre ideje u još bolje aplikacije!

Vidimo se na App Start Contestu 2017. godine!!!

